《齐山图》
宋代·吴中复

当时齐映为州日，从此山因姓得名。
却自牧之赋诗后，每逢秋至菊含情。
行寻古洞诸峰峭，坐看寒溪数曲清。
梦到亦须尘虑息，那堪图画入神京。

作者简介：（1011—1098）宋兴国永兴人，字仲庶。吴仲举子。仁宗宝元元年进士。知峨眉县，悉废祠庙，以荐为监察御史，迁殿中侍御史，奏罢宰相梁适、刘沆。改右司谏。历知泽、瀛州及江宁、成德、成都、永兴诸府军。以沮青苗法削一阶，提举玉隆观。起知荆南，复坐事免官。